CELEX: 62010FN0013
Language: ro
Date: 2010-02-12 00:00:00
Title: Cauza F-13/10: Acțiune introdusă la 12 februarie 2010 — Nicola/BEI

22.5.2010   
            
            
               RO
            
            
               Jurnalul Oficial al Uniunii Europene
            
            
               C 134/53
            
         Acțiune introdusă la 12 februarie 2010 — Nicola/BEI
   (Cauza F-13/10)
   2010/C 134/89
   Limba de procedură: italiana
   
      Părțile
   
   
      Reclamant: Carlo De Nicola (Strassen, Luxemburg) (reprezentant: L. Isola, avvocato)
   
      Pârâtă: Banca Europeană de Investiții
   
      Obiectul și descrierea litigiului
   
   Anularea raportului de evaluare pentru anul 2008, atât în partea referitoare la obiective, cât și în partea de evaluare, și a promovărilor decise la 18 martie 2009. În plus, obligarea pârâtei la repararea prejudiciului moral și material cauzat reclamantului.
   
      Concluziile reclamantului
   
   
               —
            
            
               Anularea deciziei din 23 septembrie 2009, în partea în care Comitetul de recurs a respins recursul reclamantului privind raportul de evaluare pentru 2008;
            
         
               —
            
            
               anularea raportului de evaluare pentru 2008, atât în partea referitoare la obiective, cât și în partea de evaluare;
            
         
               —
            
            
               anularea tuturor actelor conexe, subsecvente și de fundamentare, printre care instrucțiunile emise de Direcția resurse umane pentru a rezuma evaluarea cu una dintre primele litere ale alfabetului și limitele cantitative impuse în ceea ce privește atribuirea unei evaluări A sau B+, și a promovărilor decise la 18 martie 2009, având în vedere că, în lumina aprecierii exprimate de superiorii reclamantului, BEI nu l-a luat în considerare la punctul „Promovarea de la funcția E la funcția D”;
            
         
               —
            
            
               obligarea Băncii Europene de Investiții la repararea prejudiciului moral și material, precum și la plata cheltuielilor de judecată, a dobânzilor, în stabilirea cuantumului acordat ținându-se seama și de reevaluarea monetară;